ไฮ้นครโภชนาเป็นที่รู้จักของชาวสามย่านมาเป็นเวลานาน สิ่งที่ประทับใจที่สุดคือเป็นศูนย์รวมของสุดยอดผัดผักหลากชนิดอย่างน้อยเก้าอย่าง ผัดตั้งโอ๋ใส่ตับน่าจะอยู่ในระดับนำหน้าที่สุด ปูผัดพริกไทยดำค่อนข้างจะโดดเด่น ซุปปลาเก๋าอร่อยมาก ต้องไม่ลืมข้าวผัดปูอย่างเด็ดขาด ตบท้ายด้วยโอหนี่แปะก๊วยซึ่งผมถือว่าทำได้อร่อยไร้เทียมทานจริงๆ สรุปแล้วอาหารให้ห้าดาว บริการดีแบบไทยจีนโบราณให้สี่ดาว สิ่งแวดล้อมในร้านและความสะอาดให้สามดาว และความคุ้มค่าของราคาให้สี่ดาว โดยรวมแล้วแนะนำให้เป็นร้านประจำครอบครัวของทุกท่านอีกร้านหนึ่ง